"Новите правила в любовта, секса и срещите" - поредица от Данаил Танев - Двама за Христос - място за срещи с приятели
/Разгледан 4190/
Нови ли са нещата, за които Данаил Танев споделя, или добре забравени стари, преценете сами, след като изгледате 4-те части от поредицата.
Част 1 - Как да открием и разпознаем правилният човек? А в твое лице той/тя ще види ли Човекът, който тя/той търси? Ще чуете няколко ясни и много практични препоръки как да се обучаваме в характера си, как да общуваме по-добре с околните, да почитаме другия.
Сега е много добро време да поработиш върху себе си, навиците си, характера си, защото това ще вкараш един ден във взаимоотношението си с "правилния" човек. И дали става дума за "химия" или за любов? В приказките "заживяват дълго и щастливо". А в реалността?
Част 2 - Послание към мъжете: Мъже, да преминем от детското към мъжественост! Ние сме ключовата фигура в една връзка.
Как да гледаме на жените около нас в обществото, според Библията? Духът на света ни казва, че жената е като стока - ползвай я, а после може да я смениш. Как да се противопоставим на това мислене? Мъже, отдавайте почит, уважайте жените около вас. И те са сънаследници на Божията милост. Ако не си женен, започни още сега да се учиш да показваш уважение и почит, защото това няма да се случи автоматично просто защото един ден се събудиш семеен.
Шеги, вицове, песни, скечове, филми - всички те ни промиват мозъка, насаждат грешно отношение към жените. Приемаш ли ги, забавляват ли те? А порнографията - тя учи, че истинското тяло не е достатъчно красиво, едно тяло не стига, тялото на жена ми не е достатъчно красиво. Тези уроци ще ти донесат разочарование един ден в брака. Това училище те учи, че жената е стока. Библията в контраст ни показва, че Христос е умрял и за жените. Гледай на всяка жена според Божието Слово. Порнографията е като наркотик, който убива желанието ти за истинска жена!
В края Данаил ще те покани да отделиш една година без романтични взаимоотношения, специално да подготвиш себе си, да обновяваш ума си, да се учиш как да бъдеш правилния човек. За една година ще бъдеш различен, ще пораснеш и ще се превърнеш в рядко срещан мъж, ценен и желан от твърде много жени, които вече са се отказали да търсят мъж с такива качества.
Част 3 - и сега за думичката от 4 букви - секс. Откъде си учил по тази тема? От културата около нас, която ни учи, че сексът е само физически акт. Ако е така, тогава защо едно сексуално малтретирано дете или жена често с години или дори до края на живота си не може да се отърси от това и се срамуват, защото не е като да си си навехнал крака или да си се ударил и после да забравиш. Защо последствията от физическо и сексуално насилие са толкова различни? Сексът не е просто на физическо ниво. Обществото се отнася към сексуалността като към нещо евтино, но тя е свързана с думата "интимност". Романтиката в един брак не се създава от секса, а от единственост, т.е. когато си кажете "чакал съм теб, пазил съм се за теб". Няма нужда да се упражняваш в секса, за да си умел после като семеен, това е лъжа. После неизбежно идва сравнението - тя не е като еди коя си, той не е като бившия ми.